alexandrainst/scandi-wiki huggingface dataset:
Riigikogu

Riigikogu (tyder på norsk Riksforsamlinga) er den lovgjevande forsamlinga i Estland. Ho er samansett av av eitt kammer med 101 representantar som er valde for fire år gjennom eit proporsjonalt valsystem. Representantane vert valde frå 11 valkrinsar. Stemmerettsalderen er 18 år, og ein kan veljast inn frå ein er 21 år. Sperregrensa er 5 %.

Riigikogu vel kvart femte år den estiske presidenten. Denne har i hovudsak seremonielle oppgåver, då den utøvande makta ligg hjå regjeringa. Regjeringa er avhengig av støtte frå nasjonalforsamlinga. Presidentskapet i Riigikogu er samansett av tre medlemmer, éin riksdagspresident og to visepresidentar. Desse vert valde blant medlemmene i nasjonalforsamlinga. 

Det fyrste Riigikogu vart valt i 1920, og periodane vert rekna frå og med dette året. I mellomkrigstida vart det valt seks nasjonalforsamlingar. Det Riigikogu som vart valt i 1938 fekk perioden sin avbroten av invasjonen og okkupasjonen til Sovjetunionen. Rolla og mandatet til Riigikogu varierte i mellomkrigstida, sidan Estland hadde fleire ulike grunnlover.

Etter at Estland i august 1991 igjen vart sjølvstendig, bytta øvstesovjetet i Estland namn til Riigikogu, som eit ledd i overgangen til demokrati under nasjonalt sjølvstende. I 1992 vart det igjen halde regulære frie val til nasjonalforsamlinga på grunnlag av den nye estiske grunnlova, som var vedteken i folkeavstemming i juni 1992. Det sitjande Riigikogu vart valt i 2011 og er det tolvte i rekkja.

Bakgrunnsstoff 
 Nettsida til Riigikogu (den engelske inngangen)

Nasjonalforsamlingar
Estisk politikk
Skipingar i 1920
Diskografien til The Kinks

Karrieren til det engelske rockebandet The Kinks varte over 30 år frå 1964 til 1996. I løpet av denne tida gav dei ut 25 studioalbum og mange hitsinglar.

Studioalbum

Konsertalbum og andre album 
 1968 – Live at Kelvin Hall (I USA som The Live Kinks i 1967) #162 US
 1971 – Percy (filmmusikk) 
 1980 – One for the Road #14 US
 1986 – Come Dancing with the Kinks
 1988 – Live: The Road
 1994 – To the Bone

Samlealbum

EP-ar 
 1964 – Kinksize Session
 1965 – Kinksize Hits
 1965 – Kwyet Kinks
 1966 – Dedicated Kinks
 1968 – The Kinks

Singlar

Kjelder 

 Denne artikkelen bygger på «The Kinks discography» frå , den 3. april 2009. 
  oppgav desse kjeldene:
 Diskografi 
 Kinks retrospective

Bakgrunnsstoff 
 Ray Davies si offisielle nettside
 The Old Grey Board 

The Kinks
Disputas

Ein disputas eller disputasjon (danna av det latinske ordet for å «utgreie» eller «undersøke») er ein offentleg diskusjon om eit gitt tema. Disputas er i vår tid først og fremst eit ope arrangement der ein kandidat (doktorand) ved eit universitet eller ein høgskule presenterer og forsvarar si ferdige doktorgradsavhandling overfor kritiske fagopponentar for å oppnå ei doktorgrad, det vil seie den høgaste akademiske grada.

Historisk var disputasar ved universiteta i form av angrep på og forsvar for teser, retoriske øvingar som ofte gjekk føre seg på latin, som for eksempel under disputasen i Leipzig. 

Å disputere vil seie å forsvare ei vitskapleg avhandling for å ta doktorgraden.

Doktorgradsdisputas 
I dag blir disputas vanlegvis brukt om ein del av prosessen med å få tildelt ei doktorgrad ved eit universitet eller ein høgskule. Før disputasen har kandidaten levert inn ei avhandling, vanlegvis i form av ein monografi eller ei serie publiserte vitskaplege artiklar som er knytte saman av eit teoretisk samandrag. Ein komite oppnemnt av fakultetet vurderer så om avhandlinga er verdig til å bli forsvart for den aktuelle grada i ein disputas.

Viss avhandlinga blir godkjend i første omgang er neste trinn at kandidaten for doktorgrada (doktoranden) må forsvare avhandlinga i eit offentleg møte leia av dekanus for fakultet eller ein representant for denne mot (i Noreg vanlegvis to) fakultetsoppnemnde opponentar. Opponentane er normalt medlemmar i den komiteen som vurderte avhandlinga i første trinn av prosessen og som blir sett på som ekspertar på i alle fall delar av det som avhandlinga handlar om. Det er også ganske vanleg med eit skilje i roller mellom dei to opponentane, der førsteopponenten har som oppgåve å sjå på og eksaminere doktoranden om dei overordna aspekta ved avhandlinga, medan andreopponenten konsentrerer seg om detaljar. Etter at disputasen er avslutta blir det formelt avgjort om avhandlinga er godkjend og om den aktuelle grada kan tildelast.

Det sentrale elementet i det å oppnå ei akademisk grad på doktorgradsnivå er ei form for avhandling som blir vurdert av fagfellar med omsyn til omfang, nivå og kvalitet. Detaljar med omsyn til godkjenning av ei avhandling og gjennomføringa av sjølve disputasen varierer frå universitet til universitet, men er vanlegvis ganske konstant for universiteta innan eit land.

Kjelder

 Denne artikkelen bygger på «Disputas» frå , den 3. april 2009. 

Utdanning
Dekan

Fleire tydingar: Dekan (kjemi)

Dekan eller dekanus (frå latin decanus, eigenleg «leiar for ti soldatar») er ein vanleg brukt tittel på ein person som leiar eit fakultet ved eit universitet, eller ei avdeling ved ein høgskule. I ein del land er dette også tittelen til ein kyrkjeleg embetsmann som leiar prestane i eit distrikt eller eit domkapittel. Det blir også brukt på leiaren for kardinalkollegiet i Den katolske kyrkja. Dekanus ei maskulin form. Den feminine forma er dekana.

Sjå også 
 Doyen

Kjelder
 Denne artikkelen bygger på «Dekan» frå , den 3. april 2009. 
 

Utdanning
Latinske ord og uttrykk
Doyen

Den av ambassadørane i eit land, som har hatt posten lengst, blir kalla doyen for det diplomatiske korpset. Doyen varetar det diplomatiske korpset sine felles interesser overfor opphaldslandet sitt utenriksministerium, og gir råd til kollegaene sine i for eksempel spørsmål om protokoll. I katolske land er Den Heilage Stolen sin ambassadør (den pavelege nuntius) normalt doyen, uansett ansiennitet.

Kjelder
Denne artikkelen bygger på «Doyen» frå ,  den 3. april 2009.  
 

Diplomatyrke
Titlar

en:Diplomatic corps#Dean of the Diplomatic Corps
Høgskule

Ein høgskule (eller høgskole) er ein forskingsinstitusjon og lærestad for høgare utdanning, som normalt ikkje har eigen doktorgradsutdanning. I motsetnad til universiteta må dei ha godkjenning frå Kunnskapsdepartementet for å kunne opprette nye studium på master- og doktorgradsnivå. På bachelornivå har dei same fullmakt som universiteta. 

Ein høgskule må ikkje forvekslast med den eksamensfrie folkehøgskulen.

Høgskular i Noreg

Namnsetjing
Det er kongen som fastset namnet på høgskulane, og som offentlege institusjonar skal dei hava namn på både bokmål og nynorsk. Det er normal praksis at namnet er likt på båe språka, og at namnet difor vert «Høgskolen i...» (til dømes Høgskolen i Vestfold) for distriktshøgskulane, og «Noregs (eller Norges) ...høgskole» (til dømes Noregs handelshøgskole) for dei vitskaplege. 

Denne praksisen har i dag tre unnantak: Høgskulen i Volda heiter «Høgskulen» på nynorsk og «Høgskolen» på bokmål, same gjeld Høgskulen i Sogn og Fjordane. Tredje unnantaket ligg på Universitetet for miljø- og biovitskap (UMB), der det er eit institutt som heiter «Handelshøyskolen ved UMB». Instituttet har ikkje noko nynorsk namn, og namngjevinga er difor i strid med Mållova.

Sjå også 
 Høgskular i Noreg
 Høgskulereforma

Kjelder
 Denne artikkelen bygger på «Høgskule» frå , den 4. april 2009. 

Utdanning
Utdanningsinstitusjonar
Høgare utdanning

Høgare utdanning er all utdanning ut over vidaregåande skule. Utdanningsinstitusjonar for høgere utdanning i Noreg er primært universitet og høgskular.

Sjå også 
 Høgare utdanning i Noreg

Kjelder 
Denne artikkelen bygger på «Høgare utdanning» frå ,  den 4. april 2009.  
 

Utdanning
Skifte

Skifte (òg kalla byte) er eit av dei eldste juridiske omgrepa vi har i Noreg, og tydar kort og godt «deling». Det kan vere deling av eit konkursbu mellom buet sine kreditorar, deling av eit felleseige mellom to ektefellar som blir separerte eller skilde, eller deling av eit dødsbu mellom arvingane. Eit jordskifte er ikkje eit skifte i denne meininga av ordet, då dette er ei omfordeling av jord og rettar mellom gardar med ulike eigarar for å få til meir høvlege jordbrukseiningar.

Arvingane etter ein avliden kan sette fram krav for tingretten om at retten skal take seg av skiftinga av dødsbuet (offentleg skifte) mot å betale for det, eller dei kan ordne opp sjølve (privat skifte).

Sentrale lover for skifte 
 Konkurs: Konkurslova, dekningslova og pantelova.
 Ektefelleskifte: Skiftelova og ekteskapslova.
 Dødsbuskifte: Skiftelova, arvelova og arveavgiftslova.

Tidlegare var skifterett nemninga på den noverande tingretten (den tidlegare byretten eller heradsretten) når retten hadde skiftesaker til førehaving. Men denne nemninga vart avskaffa etter at nemningane byrett og heradsrett vart skifta ut med nemninga tingrett, slik at tingrett no skal nyttast i alle høve.

Skifte som historisk kjelde 
Offentleg arveskifte var innført i Noreg kring midten av 1600-talet. Offentleg skifte var påbode når den avdøde etterlet seg umyndige, fråverande eller utanlandske arvingar. På 1700-talet var likevel dei fattigaste fritekne for offentleg skifte. 

Statsarkiva har teke vare gamle skiftedokument, dei eldste er frå 1656. Skiftedokument kan gje informasjon om eigedelar og formuestilhøve i gammal tid. Avskrifter av skifteprotokollane er mykje brukte som kjelde for slektsgranskarar.

Fotnote

Bakgrunnsstoff 
 Om dødsfall og arv (Domstol.no).
 Lov om skifte, frå Lovdata

Arve- og familierett
Tingsrett
Slektsforsking
Avhandling

Ei avhandling er ei fagleg eller særleg vitskapleg tekst eller ein artikkel. 
For at teksta kan sjåast på som ei avhandling skal den vere "ei ferdig og uttømmande utgreiing" om eit emne.

Omgrepet kjem frå det tyske ordet abhandlung.

Ironisk blir uttrykket også brukt om eit alt for langt innlegg i ein debatt, for eksempel at "han kom med ei mindre avhandling om sitt synspunkt"

Denne artikkelen bygger på «Avhandling» frå ,  den 4. april 2009.  
 

Utdanning
Monografi

Monografi (gresk: monos ein og graphein, skrive) er skrift om eit enkelt, avgrensa emne.

Omgrepet blir brukt innanfor biblioteks- og informasjonsvitskap som motsetnad til periodikum, altså eit verk som ikkje er endeleg avslutta, men kjem ut over ein periode, også kalla ein serie, eller løpande som ei avis eller liknande. I denne meininga av ordet er eit samleverk, ein antologi rekna for å vere ein monografi.

Omgrepet blir også brukt i ei anna og snevrare tyding, om eit verk om eitt enkelt emne skrive av ein forfattar. I denne siste tydinga av ordet er ein antologi ikkje ein monografi.

Det er ikkje berre bøker som kan kallast ein monografi.

Kjelder 
 Denne artikkelen bygger på «Monografi» frå , den 4. april 2009. 

Bibliotekvesen
Antologi

Ein antologi er ei tekstsamling, det vil seie ei bok med fleire litterære tekstar, ofte innanfor same sjanger, men frå ulike forfattarar. Novelle- og diktantologiar er dei vanlegaste typane. Antologiar er også svært vanlege innanfor fleire akademiske disiplinar. Då blir dei gjerne kalla artikkelsamlingar.

Ordet stammar frå gresk og betyr opphavleg «blomstersamling».

Kjelder
 Denne artikkelen bygger på «Antologi» frå , den 4. april 2009. 
 

Litteratur
Namnet Nancy

Nancy er eit kvinnenamn danna som ei engelsk form av Annna. Dette namnet har hebraisk opphav og tyder 'nåde'.

Namna Nance og Nancy var opphavleg kjælenamn, men Nancy tok til å brukast som døypenamn frå 1700-talet.

Namneberarar 
 Nancy Reagan (f. 1921), amerikansk presidentfrue
 Nancy Sinatra (f. 1940), amerikansk artist
 Nancy White (f. 1944), canadisk komikar
 Nancy Cartwright (f. 1959), amerikansk skodespelar
 Nancy Ajram (f. 1983), libanesisk popsongar

Oppdikta 
 Nancy er ein person i Oliver Twist av Charles Dickett
 Nancy Drew er hovudpersonen i bokserien om «Frøken Detektiv»

References 

Kvinnenamn
Engelske førenamn
Førenamn av hebraisk opphav
Torysa

Torysa (ungarsk Tarca) er ei 129 km lang elv aust i Slovakia. Ho spring ut frå Levočafjella og renn gjennom byane Lipany, Sabinov, Veľký Šariš, Prešov, før ho munnar ut i Hornád nær Nižná Hutka, søraust for Košice.

Kjelder 
 Denne artikkelen bygger på «Torysa River» frå , den 4. april 2009. 
 

Elvar i Slovakia
Hnilec

Hnilec (ungarsk Gölnic, tysk Göllnitz) er ei elv i Slovakia. Ho spring ut nedanfor åsen Kráľova hola og munnar ut i Hornád nær Margecany. 

Palcmanská Maša-dammen er bygd i elva nær Dobšiná. Langs elva finn ein Dobšinská isgrotte og Slovakisk paradis.

Kjelder 
 Denne artikkelen bygger på «Hnilec River» frå , den 4. april 2009. 
 

Elvar i Slovakia
Spiš
Turňa

Turňa (ungarsk Torna, tysk Tornau) er ei lita elv i Slovakia nær grensa til Ungarn. Ho er ei sideelv til Bodva.

Elva er 26 km lang og spring ut frå Slovenský kras. 

Elvar i Slovakia
Harju maakond

Harju maakond eller Harjumaa (latin: Harria) er eit av dei 15 fylka i Estland. Det ligg nord i Estland, på sørkysten av Finskebukta og grensar til Lääne-Viru maakond i aust, Järva maakond i søraust, Rapla maakond i sør, og Lääne maakond i sørvest. 

Meir enn ein tredjedel, 38,8 %, av folkesetnaden i Estland bur i Harju maakond.

Tallinn, hovudstaden i Estland, ligg i dette fylket. Byrådet i Tallinn har søkt til den estiske regjeringa om å få ein spesiell status, slik at dei mellom anna kan vedta eigne lover.

Kommunar 
Fylket er delt inn i 23 kommunar, der 6 av dei er bykommunar og 17 landkommunar.

Bakgrunnsstoff 
 Nettstaden til Harju maakond  (på estisk)

 
Fylke i Estland
Hiiu maakond

Hiiu maakond eller Hiiumaa er eit av dei 15 fylka i Estland. Det er samansett av Hiiumaa (Dagö), den andre største øya i Estland, og fleire andre småøyar nær henne. Fylket grensar til Lääne maakond i aust og Saare maakond i sør. 0,7 % av folkesetnaden i Estland bur i Hiiu maakond.

Det tredje eldste operative fyret i verda, Kõpu fyr, ligg i Hiiu maakond.

Kommunar 
Fylket er delt inn i fem kommunar, der éin av dei er bykommunar og fire landkommunar.

Bakgrunnsstoff 
 Nettstaden til Hiiu maakond (på estisk)

 
Fylke i Estland
Ida-Viru maakond

Ida-Viru maakond eller Ida-Virumaa er eit av dei 15 fylka i Estland. Det ligg i den nordvestlege delen av landet og grensar til Lääne-Viru maakond i vest, Jõgeva maakond i sør og den russiske provinsen Leningrad oblast i aust.

Hovudstaden i fylket er småbyen Jõhvi, som har felles administrasjon med kommunen Jõhvi vald. 13 % av folkesetnaden i Estland bur i Ida-Viru maakond, og 70,8 % av folkesetnaden i fylket er russarar.

Fylket har ein stor førekomst av oljeskifer, som er det mineralet det vert utvunne mest av i Estland. Sidan oljeskifer vert brukt i varmekraftverk, inneheld berggrunnen i Estland bokstavleg tala den største kraftkjelda i landet.

Kommunar 
Fylket er delt inn i 22 kommunar, der 6 av dei er bykommunar og 16 landkommunar.

Bakgrunnsstoff 
 Nettstaden til Ida-Viru maakond (på estisk)

 
Fylke i Estland
Peeter Kümmel

Peeter Kümmel () er ein estisk langrennsløpar. Han bur på skistaden Otepää og representerer skiklubben Tartu Skiclub. Han har styrken sin i sprint.

Kümmel debuterte i verdscupen den 12. januar 2003 på 30 km klassisk, fellesstart på heimebane i Otepää. Til no har han ikkje teke verdscuppoeng i distanserenn, men han har tre topp-ti plasseringar i sprint. I tillegg har han ein tiandeplass på sprinten i Verdenscupfinalen i langrenn 2008/09.

Han var med på sprinten i OL i Torino i 2006, og vart nummer 38. Under VM i Sapporo i 2007 tok han åttandeplass på sprintstafetten saman med Priit Narusk. Den beste sesongen til Kümmel i verdscupen samanlagt var sesongen 2007/08, då han vart nummer 25 i sprintcupen og nummer 51 i samanlagtverdscupen. Det beste resultatet hans i verdscupen er ein femteplass frå sprinten i Otepää same sesong. Under VM i Liberec i 2009 fekk han det til no beste individuelle resultatet sitt i VM-samanheng, ein 25. plass på sprinten.

Bakgrunnsstoff 
 Resultatoversikt hjå FIS  (på engelsk)
 Resultatoversikt hjå Det estiske skiforbundet (på engelsk)

Estiske langrennsløparar
Estiske deltakarar under vinter-OL 2006
Langrennsløparar under vinter-OL 2006
Estiske deltakarar under vinter-OL 2010
Langrennsløparar under vinter-OL 2010
Estiske deltakarar under vinter-OL 2014
Langrennsløparar under vinter-OL 2014
Deltakarar under Ski-VM 2007
Deltakarar under Ski-VM 2009
Deltakarar under Ski-VM 2011
Deltakarar under Ski-VM 2013
Deltakarar under Ski-VM 2015
Folk frå Tartu
Ida i Slovakia

Ida er ei elv aust i Slovakia. Ho er ei av sideelvane til Bodva og er 57 km lang. 

Elva har eit nedslagsfelt på 376 km² og ei middelvassføring på 1,82 m³/s. 

Elvar i Slovakia
Rimava

Rimava er ei elv sør i sentrale område av Slovakia, og ei av sideelvane til Slaná frå høgre. 

Ho er 88 km lang og spring ut frå Veporské vrchy om lag 1130 meter over havet. Ho renn gjennom byane Tisovec, Hnúšťa og Rimavská Sobota. Elva munnar ut i Slaná nær Vlkyňa, 145 meter over havet.

Kjelder 
 Denne artikkelen bygger på «Rimava» frå , den 4. april 2009.

Bakgrunnsstoff

Elvar i Slovakia
Turiec ved Sajó

Sjå òg Turiec ved Váh. 

Turiec (ungarsk Turóc) er ei elv sør i Slovakia. Ho er 50 km lang og ei av sideelvane til Sajó (slovakisk Slaná). Dei renn saman nær byen Tornaľa.

Elvar i Slovakia
Muráň

Muráň er ei elv søraust i det sentrale Slovakia. Ho renn gjennom distrikta Revúca og Rožňava. Ho er ei sideelv til Slaná frå høgre med ei lengd på 48,8 km og eit nedslagsfelt på 386,1 km². 

Elvar i Slovakia
Roňava

Roňava er ei elv aust i Slovakia i distrikta Košice og Trebišov. Ho er ei sideelv til Bodrog frå høgre og har ei samla lengd på 51 km, derav 40,5 km i Slovakia, og 13,5 km langs landegrensa mellom Slovakia og Ungarn.

Elvar i Slovakia
Elvar i Ungarn
Ondava

Ondava er ei 146,5 km lang elv i Slovakia, og den nordlege kjeldeelva til Bodrog. Ho spring ut frå Dei låge Beskidane (aust i Karpatane), nær landsbyen Nižná Polianka og grensa til Polen. Ondava renn sørover gjennom byane Svidník, Stropkov og Trhovište. Nær landsbyen Cejkov renn Ondava saman med Latorica og dannar Bodrog, som igjen er ei sideelv til Tisza. 44 % av Ondava er regulert.

Sideelvar
Store sideelvar frå venstre: Mirošovec, Ladomírka, Chotčianka, Brusnička, Oľka og Ondavka.
Store sideelvar frå høgre: Topľa.
Mindre sideelvar frå høgre: Olšavanka og Trnávka.

Kjelder
Denne artikkelen bygger på «Ondava» frå ,  den 4. april 2009. 
 oppgav desse kjeldene:

Elvar i Slovakia
Topľa

Topľa er ei elv aust i Slovakia og ei sideelv til Ondava frå høgre. Ho er 129,8 km lang og nedslagsfeltet hennar dekkjer eit område på 1503 km². Ho spring ut frå Čergovfjella og renn gjennom Ondavahøglandet, Beskidisk Piemonte, Dei austslovakiske åsane og Den austslovakiske sletta, før ho munnar ut i Ondava i Parchovany. Ho renn gjennom byane Bardejov, Giraltovce, Hanušovce nad Topľou og Vranov nad Topľou.

Kjelder 
 Denne artikkelen bygger på «Topľa» frå ,  den 4. april 2009.  
 

Topla
Latorica

Latorica (ungarsk Latorca; ukrainsk Латориця, Latoritsa) er ei elv i nedslagsfeltet til Donau. Ho renn frå Ukraina (156,6 km) til Slovakia (31,4 km) og er 188 km lang totalt. Nedslagsfeltet hennar er 3130 km². Ho renn saman med Ondava i Zemplín, og saman dannar dei elva Bodrog som igjen er ei sideelv til Tisza.

Ein el av nedslagsfeltet, Latorica verna landskapsområde, har ein Ramsar-stad i 1993.

Bakgrunnsstoff 
 Om verneområdet på Ramsar

Kjelder 
 Denne artikkelen bygger på «Latorica» frå , den 4. april 2009. 
 

Elvar i Ukraina
Zakarpattja oblast
Elvar i Slovakia
Internasjonale elvar i Europa
Den slovakisk-ukrainske grensa
Castrum Danorum

Castrum Danorum (latin for «Danskeborga»; estisk noverande namn Toompea loss; tidlegare truleg kalla Taani linn), er ei borg på kalksteinsbakken Toompea i den sentrale delen av Tallinn, hovudstaden i Estland. I perioden då Estland var dansk, var det namnet på heile byen.

Historie 
Den fyrste festninga på staden, som var bygd av tre, skal ha vore bygd på høgda anten på 900-talet eller 1000-talet av innbyggjarane i det gamle estiske området Revalia (Rävala), og vert i visse finske kjelder omtala som Kesoniemi. Det utgjorde truleg eit av dei fyrste folkesette områda av det som skulle verte til Tallinn.

Etter kvart vart borga utbygd og i stor grad ombygd i stein. Det fyrste steintårnet må ha vore på plass allereie rundt 1220.

I juli 1219 vart borga overteken av danske krossriddarar som var leidde av Valdemar Sejr. Ifølgje legenda fall det fyrste Dannebrog ned frå himmelen under slaget ved Lyndanisse, og synet av flagget inspirerte dei danske troppane til siger. Legenda har også relevans for det norske flagget, ettersom det er modellert etter det danske førebiletet.

Danskane overtok byen og borga, og ho vart deretter omtala som Castrum Danorum (Danskeborga). Éin hypotese er at namnet vart overført til det oldestiske språket som Taani(n) linna, og seinare forkorta til det moderne namnet på byen Tallinn.

Frå 1227 til 1237 kontrollerte Sverdriddarane (Brorskapen av Kristi riddarar i Livland) borga. Dei hadde innleidd sine åtak på dei estiske stammane i 1216. Desse krossriddarane heldt fram med utvidinga av henne. 

Borga, som har gjennomgått mange ombyggingar, er stadig eit sentralt punkt i Tallinn, og med Pikk Hermann-tårnet øvst, dominerer det slottshøgda Toompea. 12. desember 1918 vart den estiske trikoloren for fyrste gong offisielt heisa som det estiske nasjonalflagget over dette tårnet. Eit anna av tårna, som er kalla Kiek in de Kök, er også velkjent; det er spesielt kraftig og var veleigna som kanonstilling. Det har (det plattyske) namnet sitt frå at dei soldatane som var sende dit, kunne kikke rett ned og inn i kjøkkena i bygardane nedanfor høgda. 

Det romslege borgområdet husar i dag den estiske nasjonalforsamlinga, Riigikogu.

Bakgrunnsstoff 
 История и архитектура Замка Тоомпеа – skildring på russisk av historia og arkitekturen til borga.

Byggverk i Tallinn
Slott i Estland
Järva maakond

Järva maakond eller Järvamaa (latin: Jervia) er eit av dei 15 fylka i Estland. Det ligg i om lag midt i landet og grensar til Lääne-Viru maakond i aust, Jõgeva maakond i søraust, Viljandi maakond i sør, Pärnu maakond i sørvest, Rapla maakond i vest og Harju maakond i nord.

2,8 % av folkesetnaden i Estland bur i Järva maakond.

Kommunar 
Fylket er delt inn i tolv kommunar, der éin av dei er bykommunar og elleve landkommunar.

Bakgrunnsstoff 
 Nettstaden til Järva maakond (på estisk)

 
Fylke i Estland
Jõgeva maakond

Jõgeva maakond eller Jõgevamaa er eitt av dei 15 fylka i Estland. Det ligg i den austlege delen av landet og grensar til Ida-Viru maakond i nordaust, Peipussjøen i aust, Tartu maakond i sør, Viljandi maakond i sørvest, Järva maakond i nordvest og Lääne-Viru maakond i nord.

2,8 % av folkesetnaden i Estland bur i Jõgeva maakond.

Kommunar 
Fylket er delt inn i 13 kommunar, der tre av dei er bykommunar og ti landkommunar.

Bakgrunnsstoff 
 Nettstaden til Jõgeva maakond (på estisk)

 
Fylke i Estland
St. Augustine i Florida

St. Augustine er ein by i St. Johns County i delstaten Florida. St. Augustine ligg nordaust i Florida ved Atlanterhavet.

Byen blei grunnlagt i 1565 og er den eldste byen i USA.

St. Augustine vart oppkalla etter Augustine av Hippo, som var biskop av Hippo.

Bakgrunnsstoff 

Offisiell nettstad

Byar i Florida
Busetnader grunnlagde i 1565
Dødsbu

Eit dødsbu er alt ein død person lèt etter seg av formue og gjeld. Dødsbuet er eit eige rettssubjekt, som fram til arven er fordelt vil kunne røyse og ta mot søksmål på vegne av arvingane om rettar og plikter som den avdøde hadde. Dødsbuet vil likevel berre eksistere fram til skiftet er gjennomført.

Eit dødsbu kan gjerast opp ved eit privat skifte eller eit offentleg skifte, eller dødsbuet kan bli overtatt av attlevande ektefelle til uskifte.

Sjå også 
 Dødsbuskifte

Arve- og familierett